Document ID: 32009R1173

ΚΑΝΟΝΙΣΜΌΣ (ΕΚ) αριθ. 1173/2009 ΤΗΣ ΕΠΙΤΡΟΠΉΣ
της 30ής Νοεμβρίου 2009
περί ορισμού των κέντρων παρέμβασης για τον σκληρό σίτο και το ρύζι
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 41 σε συνδυασμό με το άρθρο 4,
Εκτιμώντας τα ακόλουθα:
(1)
Η Επιτροπή πρέπει να ορίσει τα κέντρα παρέμβασης των κρατών μελών τα οποία πληρούν τους ελάχιστους όρους που καθορίζονται στο άρθρο 2 του κανονισμού (ΕΚ) αριθ. 670/2009, της 24ης Ιουλίου 2009, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τη δημόσια παρέμβαση μέσω διαγωνισμού για την αγορά σκληρού σίτου ή αναποφλοίωτου ρυζιού (2).
(2)
Σύμφωνα με το άρθρο 23 παράγραφος 1 του κανονισμού (ΕΚ) αριθ. 670/2009, τα κράτη μέλη κοινοποίησαν στις υπηρεσίες της Επιτροπής τον κατάλογο των κέντρων παρέμβασης για τον πραγματικό ορισμό τους και τον κατάλογο των εγκαταστάσεων αποθεματοποίησης που συνδέονται με τα εν λόγω κέντρα, τα οποία έχουν εγκρίνει δεδομένου ότι πληρούν τους ελάχιστους όρους που απαιτούνται από την κοινοτική νομοθεσία.
(3)
Για να εξασφαλιστεί η ομαλή λειτουργία του καθεστώτος δημόσιας παρέμβασης, είναι σκόπιμο η Επιτροπή να ορίσει τα κέντρα παρέμβασης ανάλογα με τη γεωγραφική τους θέση και να δημοσιεύσει τον κατάλογο των εγκαταστάσεων αποθεματοποίησης που συνδέονται με τα εν λόγω κέντρα, καθώς και όλες τις αναγκαίες πληροφορίες για τους επιχειρηματίες τους οποίους αφορά η δημόσια παρέμβαση.
(4)
Λαμβανομένων υπόψη των συχνών τροποποιήσεων που μπορεί να επέλθουν στο πλαίσιο αυτό και για λόγους χρηστής διαχείρισης της παρέμβασης, είναι σκόπιμο η Επιτροπή να θέσει στη διάθεση των χρηστών διαρκή ενημέρωση των εν λόγω πληροφοριών και να προβλέψει προς τον σκοπό αυτό μια πρώτη δημοσίευση των λεπτομερών στοιχείων του καταλόγου των εγκαταστάσεων αποθεματοποίησης στην Επίσημη Εφημερίδα της Ευρωπαϊκής Ένωσης (σειρά C) και, στη συνέχεια, την ενημέρωση των εν λόγω πληροφοριών, σύμφωνα με το άρθρο 23 παράγραφος 3 του κανονισμού (ΕΚ) αριθ. 670/2009, με κάθε ενδεδειγμένο τεχνικό μέσο μέσω των πληροφορικών συστημάτων που θεσπίζονται από την Επιτροπή, συμπεριλαμβανομένης της δημοσίευσης στο Διαδίκτυο.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα κέντρα παρέμβασης που αναφέρονται στο άρθρο 2 του κανονισμού (ΕΚ) αριθ. 670/2009 ορίζονται στο παράρτημα του παρόντος κανονισμού.
Οι διευθύνσεις των εγκαταστάσεων αποθεματοποίησης που συνδέονται με κάθε κέντρο παρέμβασης και οι λεπτομερείς πληροφορίες σχετικά με τις εν λόγω εγκαταστάσεις και κέντρα παρέμβασης γνωστοποιούνται στους χρήστες με ανακοίνωση της Επιτροπής στην Επίσημη Εφημερίδα της Ευρωπαϊκής Ένωσης (σειρά C).
Οι τροποποιήσεις και η ενημέρωση των εν λόγω πληροφοριών πραγματοποιούνται σύμφωνα με το άρθρο 23 παράγραφος 3 του κανονισμού (ΕΚ) αριθ. 670/2009.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Νοεμβρίου 2009.

Labels: 3
17